CELEX: 32021D2173
Language: el
Date: 2021-12-08 00:00:00
Title: Εκτελεστική απόφαση (ΕΕ) 2021/2173 της Επιτροπής της 8ης Δεκεμβρίου 2021 για την τροποποίηση της εκτελεστικής απόφασης (ΕΕ) 2019/919 όσον αφορά τα εναρμονισμένα πρότυπα για τα συστήματα επεξεργασίας λυμάτων, τις ηλεκτρικές αντλίες υδροσυλλεκτών, την πινακίδα κατασκευαστή και τη μέγιστη ικανότητα φόρτωσης μικρών σκαφών (Κείμενο που παρουσιάζει ενδιαφέρον για τον ΕΟΧ)

9.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 440/6
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/2173 ΤΗΣ ΕΠΙΤΡΟΠΗΣ
         της 8ης Δεκεμβρίου 2021
         για την τροποποίηση της εκτελεστικής απόφασης (ΕΕ) 2019/919 όσον αφορά τα εναρμονισμένα πρότυπα για τα συστήματα επεξεργασίας λυμάτων, τις ηλεκτρικές αντλίες υδροσυλλεκτών, την πινακίδα κατασκευαστή και τη μέγιστη ικανότητα φόρτωσης μικρών σκαφών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Βάσει του άρθρου 14 της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου (2), τα προϊόντα που συμμορφώνονται με τα εναρμονισμένα πρότυπα ή με μέρη αυτών, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται με τις απαιτήσεις των εν λόγω προτύπων ή μερών τους, όπως προβλέπονται στο άρθρο 4 παράγραφος 1 της οδηγίας 2013/53/ΕΕ και στο παράρτημα I της εν λόγω οδηγίας.
                  
               
                     (2)
                  
                  
                     Με την εκτελεστική απόφαση C(2015) 8736 (3) της Επιτροπής, η Επιτροπή ζήτησε από την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (Cenelec) να εκπονήσουν και να αναθεωρήσουν τα εναρμονισμένα πρότυπα προς υποστήριξη της οδηγίας 2013/53/ΕΕ για την εκπλήρωση των αυστηρότερων ουσιωδών απαιτήσεων που προβλέπονται στο άρθρο 4 παράγραφος 1 της οδηγίας 2013/53/ΕΕ και στο παράρτημα I της εν λόγω οδηγίας, σε σύγκριση με την καταργηθείσα οδηγία 94/25/ΕΚ του Ευρωπαϊκού Κοινοβουλίου και του Συμβουλίου (4).
                  
               
                     (3)
                  
                  
                     Περαιτέρω, με την εκτελεστική απόφαση C(2015) 8736 ζητήθηκε επίσης από τη CEN και τη Cenelec να αναθεωρήσουν πρότυπα των οποίων τα στοιχεία αναφοράς είχαν δημοσιευθεί με την ανακοίνωση 2015/C 087/01 της Επιτροπής (5).
                  
               
                     (4)
                  
                  
                     Βάσει του αιτήματος που διατυπώνεται στην εκτελεστική απόφαση C(2015) 8736, η CEN αναθεώρησε τα ακόλουθα εναρμονισμένα πρότυπα: EN ISO 8849:2018 για τις ηλεκτρικές αντλίες υδροσυλλεκτών συνεχούς ρεύματος, τα στοιχεία αναφοράς του οποίου δημοσιεύθηκαν με την εκτελεστική απόφαση (ΕΕ) 2019/919 της Επιτροπής (6) και EN ISO 14946:2001/AC:2005 σχετικά με τη μέγιστη ικανότητα φόρτωσης, τα στοιχεία αναφοράς του οποίου δημοσιεύθηκαν με την ανακοίνωση της Επιτροπής 2018/C 209/05 (7). Αυτό είχε ως αποτέλεσμα την έγκριση των ακόλουθων εναρμονισμένων προτύπων: EN ISO 8849:2021 και EN ISO 14946:2021.
                  
               
                     (5)
                  
                  
                     Βάσει του αιτήματος που διατυπώνεται στην εκτελεστική απόφαση C(2015) 8736, η CEN εκπόνησε επίσης τα νέα εναρμονισμένα πρότυπα EN ISO 8099-2:2021 για την επεξεργασία των λυμάτων και EN ISO 14945:2021 για την πινακίδα κατασκευαστή.
                  
               
                     (6)
                  
                  
                     Η Επιτροπή, από κοινού με τη CEN, αξιολόγησε κατά πόσον τα εν λόγω πρότυπα, όπως εκπονήθηκαν ή αναθεωρήθηκαν από τη CEN, ανταποκρίνονται στο αίτημα που διατυπώθηκε στην εκτελεστική απόφαση C(2015) 8736.
                  
               
                     (7)
                  
                  
                     Το πρότυπο EN ISO 8099-2:2021 καθορίζει απαιτήσεις για τον σχεδιασμό, την κατασκευή και την εγκατάσταση συστημάτων επεξεργασίας λυμάτων σε μικρά σκάφη.
                  
               
                     (8)
                  
                  
                     Το πρότυπο EN ISO 8849: 2021 καθορίζει απαιτήσεις για τις ηλεκτρικές αντλίες υδροσυλλεκτών που προορίζονται για την αφαίρεση υδάτων υδροσυλλεκτών.
                  
               
                     (9)
                  
                  
                     Το πρότυπο EN ISO 14945:2021 καθορίζει απαιτήσεις για την ομοιόμορφη απεικόνιση των πληροφοριών που αναγράφονται στην πινακίδα κατασκευαστή μικρών σκαφών.
                  
               
                     (10)
                  
                  
                     Το πρότυπο EN ISO 14946:2021 ορίζει τα στοιχεία που περιλαμβάνονται στο μέγιστο φορτίο μικρών σκαφών, χωρίς υπέρβαση των ορίων που καθορίζονται σε άλλα πρότυπα για την ευστάθεια, τα έξαλα, την επίπλευση και την πρόληψη πτώσης ανθρώπου στη θάλασσα. Επιπλέον, το εν λόγω πρότυπο καθορίζει απαιτήσεις για τους χώρους καθήμενων και παραμονής όσον αφορά τα μέλη του πληρώματος.
                  
               
                     (11)
                  
                  
                     Τα πρότυπα EN ISO 8099-2:2021, EN ISO 8849:2021, EN ISO 14945:2021 και EN ISO 14946:2021 πληρούν τις απαιτήσεις που αποσκοπούν να καλύψουν και οι οποίες καθορίζονται στο άρθρο 4 παράγραφος 1 της οδηγίας 2013/53/ΕΕ, καθώς και στο μέρος Α του παραρτήματος I της εν λόγω οδηγίας. Επομένως, είναι σκόπιμο να δημοσιευθούν τα στοιχεία αναφοράς των εν λόγω προτύπων στην Επίσημη Εφημερίδα της Ευρωπαϊκής Ένωσης.
                  
               
                     (12)
                  
                  
                     Το πρότυπο EN ISO 8849:2021 πρόκειται να αντικαταστήσει το πρότυπο EN ISO 8849:2018. Το πρότυπο EN ISO 14946:2021 πρόκειται να αντικαταστήσει το πρότυπο EN ISO 14946:2001/AC:2005.
                  
               
                     (13)
                  
                  
                     Επομένως, είναι αναγκαίο να αποσυρθούν τα στοιχεία αναφοράς των προτύπων EN ISO 8849:2018 και EN 14946:2001/AC:2005 από την Επίσημη Εφημερίδα της Ευρωπαϊκής Ένωσης.
                  
               
                     (14)
                  
                  
                     Για να δοθεί στους κατασκευαστές επαρκής χρόνος για την προσαρμογή των προϊόντων τους στις αναθεωρημένες εκδόσεις των εναρμονισμένων προτύπων EN ISO 8849:2018 και EN ISO 14946:2001/AC:2005, είναι αναγκαίο να αναβληθεί η απόσυρση των στοιχείων αναφοράς των εν λόγω προτύπων.
                  
               
                     (15)
                  
                  
                     Στο παράρτημα I της εκτελεστικής απόφασης (ΕΕ) 2019/919 παρατίθενται τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2013/53/ΕΕ. Τα στοιχεία αναφοράς των εναρμονισμένων προτύπων EN ISO 8099-2:2021, EN ISO 8849:2021, EN ISO 14945:2021, και EN ISO 14946:2021 θα πρέπει να συμπεριληφθούν στο εν λόγω παράρτημα. Τα στοιχεία αναφοράς του εναρμονισμένου προτύπου EN ISO 8849:2018 θα πρέπει να απαλειφθούν από το εν λόγω παράρτημα.
                  
               
                     (16)
                  
                  
                     Στο παράρτημα II της εκτελεστικής απόφασης (ΕΕ) 2019/919 παρατίθενται τα στοιχεία αναφοράς των εναρμονισμένων προτύπων που καταρτίστηκαν προς υποστήριξη της οδηγίας 2013/53/ΕΕ τα οποία έχουν αποσυρθεί από την Επίσημη Εφημερίδα της Ευρωπαϊκής Ένωσης. Τα στοιχεία αναφοράς του εναρμονισμένου προτύπου EN ISO 14946:2001/AC:2005 θα πρέπει να συμπεριληφθούν στο εν λόγω παράρτημα.
                  
               
                     (17)
                  
                  
                     Επομένως, η εκτελεστική απόφαση (ΕΕ) 2019/919 θα πρέπει να τροποποιηθεί αναλόγως.
                  
               
                     (18)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που καθορίζονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/919 τροποποιείται ως εξής:
            
                        1)
                     
                     
                        Το παράρτημα I τροποποιείται σύμφωνα με το παράρτημα I της παρούσας απόφασης·
                     
                  
                        2)
                     
                     
                        το παράρτημα II τροποποιείται σύμφωνα με το παράρτημα II της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            Το σημείο 1) του παραρτήματος I εφαρμόζεται από τις 9 Ιουνίου 2022.
         
         
            Βρυξέλλες, 8 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ (ΕΕ L 354 της 28.12.2013, σ. 90).
         
            (3)  Εκτελεστική απόφαση C(2015) 8736 της Επιτροπής, της 15ης Δεκεμβρίου 2015, σχετικά με αίτηση τυποποίησης που υποβάλλεται στην Ευρωπαϊκή Επιτροπή Τυποποίησης και στην Ευρωπαϊκή Επιτροπή Ηλεκτροτεχνικής Τυποποίησης όσον αφορά τα σκάφη αναψυχής και τα ατομικά σκάφη προς υποστήριξη της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ.
         
            (4)  Οδηγία 94/25/ΕΚ του Ευρωπαϊκού Κοινοβουλίου και του Συμβουλίου, της 16ης Ιουνίου 1994, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής (ΕΕ L 164 της 30.6.1994, σ. 15).
         
            (5)  Ανακοίνωση της Επιτροπής, στο πλαίσιο της εφαρμογής της οδηγίας 94/25/ΕΚ του Ευρωπαϊκού Κοινοβουλίου και του Συμβουλίου, της 16ης Ιουνίου 1994, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης) (ΕΕ C 87 της 13.3.2015, σ. 1).
         
            (6)  Εκτελεστική απόφαση (ΕΕ) 2019/919 της Επιτροπής, της 4ης Ιουνίου 2019, σχετικά με τα εναρμονισμένα πρότυπα που εκπονήθηκαν για τα σκάφη αναψυχής και τα ατομικά σκάφη προς υποστήριξη της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου (ΕΕ L 146 της 5.6.2019, σ. 106).
         
            (7)  Ανακοίνωση της Επιτροπής στο πλαίσιο της εφαρμογής της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου της 20ής Νοεμβρίου 2013 για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης) (ΕΕ C 209 της 15.6.2018, σ. 137).
      
      
         
            ΠΑΡΑΡΤΗΜΑ I
            Το παράρτημα I της εκτελεστικής απόφασης (ΕΕ) 2019/919 τροποποιείται ως εξής:
            
                        1)
                     
                     
                        η εγγραφή αριθ. 8 απαλείφεται·
                     
                  
                        2)
                     
                     
                        προστίθενται οι ακόλουθες εγγραφές:
                        
                                    
                                       Αριθ.
                                    
                                 
                                 
                                    
                                       Στοιχεία αναφοράς του προτύπου
                                    
                                 
                              
                                    «40.
                                 
                                 
                                    EN ISO 8099-2:2021
                                 
                              
                                     
                                 
                                 
                                    Μικρά σκάφη — Συστήματα αποβλήτων — Μέρος 2: συστήματα επεξεργασίας λυμάτων
                                 
                              
                                    41.
                                 
                                 
                                    EN ISO 8849:2021
                                 
                              
                                     
                                 
                                 
                                    Μικρά σκάφη — Ηλεκτρικές αντλίες υδροσυλλεκτών
                                 
                              
                                    42.
                                 
                                 
                                    EN ISO 14945:2021
                                 
                              
                                     
                                 
                                 
                                    Μικρά σκάφη — Πινακίδα κατασκευαστή
                                 
                              
                                    43.
                                 
                                 
                                    EN ISO 14946:2021
                                 
                              
                                     
                                 
                                 
                                    Μικρά σκάφη — Μέγιστη ικανότητα φόρτωσης».
                                 
                              
                  
      
      
         
            ΠΑΡΑΡΤΗΜΑ II
            Στο παράρτημα II της εκτελεστικής απόφασης (ΕΕ) 2019/919 προστίθεται η ακόλουθη καταχώριση:
            
               
                           
                              Αριθ.
                           
                        
                        
                           
                              Στοιχεία αναφοράς του προτύπου
                           
                        
                        
                           
                              Ημερομηνία απόσυρσης
                           
                        
                     
                           «36.
                        
                        
                           EN ISO 14946:2001
                           Μικρά σκάφη — Μέγιστη ικανότητα φόρτωσης
                           EN ISO 14946:2001/AC:2005
                        
                        
                           9 Ιουνίου 2022».